ალექსის სანჩესი

ალექსის სანჩესი
ალექსის ალეხანდრო სანჩეს სანჩესი (დ. 19 დეკემბერი 1988, სანტიაგო) — ჩილელი ფეხბურთელი. თამაშობს თავდამსხმელის პოზიციაზე. საფეხბურთო კლუბ „ინტერისა“ და ჩილეს ეროვნული ნაკრების წევრი.
ადრეული წლები
სანჩესი დაიბადა ჩილეს ქალაქ ტოკოპილაში, მეთევზის ოჯახში. მან კარიერა დაიწყო 15 წლის ასაკში, ადგილობრივი კლუბ „კობრელოაში“. ალექსისი სწორედ ამ კლუბში აღიზარდა. მისი დებიუტი ადრეულ ასაკში შედგა და უკვე 18 წლის ასაკში იგი გახდა ძირითადი შემადგენლობის ფეხბურთელი და ითვლებოდა სამხრეთ ამერიკის ერთ-ერთ ყველაზე ნიჭიერ ფეხბურთელად.
საკლუბო კარიერა
უდინეზე
2006 წელს იგი იყიდა იტალიის სერია A-ს კლუბმა „უდინეზემ“ $3 მილიონად, რომელმაც იგი მშობლიურ „კოლო-კოლოში“ არენდით გაანათხოვრა. მან თითქმის 50 შეხვედრა ჩაატარა და 9 გოლი გაიტანა. შემდეგ სეზონში იგი გადავიდა არგენტინულ კლუბ „რივერ პლეიტში“. 2008 წელს კი იგი კვლავ დაბრუნდა „უდინეზეში“ და იტალიური კლუბის ერთ-ერთი ლიდერიც გახდა. 2008 წლის ზაფხულში საუბარი იყო სანჩესის გადასვლაზე „მანჩესტერ იუნაიტედში“, სადაც მას უნდა შეეცვალა კრიშტიანუ რონალდუ თუმცა ეს ტრანსფერი არ განხორციელდა.
ბარსელონა
2011 წლის 21 ივლისს ალექსის სანჩესი იყიდა კატალონიურმა კლუბმა „ბარსელონამ“. ახალ კლუბში იგი მოედანზე გამოჩნდა 9 ნომრიანი მაისურით. მისი დებიუტი „ბარსელონაში“ შედგა 14 აგვისტოს, ესპანეთის სუპერთასზე, სადაც ერთმანეთს დაუპირისპირდნენ კატალონიის „ბარსელონა“ და სამეფო კლუბი „რეალ მადრიდი“. 2011 წლის 29 აგვისტოს, ესპანეთის ჩემპიონატის მეორე ტურის მატჩში 46 წუთზე მან გაიტანა მისი პირველი გოლი „ვილიარეალის“ კარში „ბარსელონას“ მაისურით. 2011 წლის 1 ნოემბერს კი მისი დებიუტი ჩემპიონთა ლიგაზე შედგა, „ვიქტორია პლზენის“ წინააღმდეგ, სადაც იგი შეცვლაზე შემოვიდა ერიკ აბიდალის ნაცვლად. 12 თებერვალს კი მან გაიტანა მისი პირველი და მეორე გოლი ჩემპიონთა ლიგაზე „„ლევერკუზენის“ წინააღმდეგ.
არსენალი
2014 წლის 10 ივლისს, ოფიციალურად დადასტურდა სანჩესის ლონდონის „არსენალში“ გადასვლა. ლონდონურ კლუბს ჩილელის ტრანსფერი დაახლოებით 30 მილიონი გირვანქა სტერლინგი დაუჯდა. მან 17-ნომრიანი მაისური მიიღო.„მეთოფეების“ შემადგენლობაში სანჩესმა იდებიუტა ინგლისის პრემიერლიგის გახსნითი ტურის საშინაო მატჩში „კრისტალ პალასის“ წინააღმდეგ (2-1).ლონდონის „არსენალის“ მაისურით პირველი გოლი სანჩესმა ჩემპიონთა ლიგის საკვალიფიკაციო ეტაპის პლეი-ოფფში საშინაო მაჩში თურქულ „ბეშიქტაშს“ გაუტანა,რომელიც გამარჯვების გამოდგა (1-0).
2014\2015 წლების სეზონი ალექსის სანჩესისთვის ძალიან წარმატებული გამოდგა.სანჩესი შევიდა პროფესიონალ ფეხბურთელთა ასოციაციის (PFA) სეზონის გუნდში.
მანჩესტერ იუნაიტედი
2018 წლის 22 იანვარს დადასტურდა სანჩესის ტრანსფერი „მანჩესტერ იუნაიტედში“. იგი გახდა პირველი ჩილელი ფეხბურთელი კლუბის ისტორიაში. „წითელი ეშმაკების“ მთავარმა მწვრთნელმა, ჟოზე მოურინიომ განაცხადა: „სანჩესი ერთ-ერთი საუკეთესო შემტევია. უდავოა, რომ იგი სრულყოფილს გახდის და სტიმულს შემატებს ჩვენ კოლექტივს. დარწმუნებული ვარ, რომ გულშემატკივრები იმაყებენ ამ ტრანსფერით.“
სანაკრებო კარიერა
ჩილეს ეროვნულ ნაკრებში მისი დებიუტი შედგა 2006 წლის 24 მაისს ამხანაგურ მატში ირლანდიის ეროვნულ ნაკრებთან (1-0). მაშინ სანჩესი მხოლოდ 17 წლის იყო. 2007 წელს ჩილეს ახალგაზრდულ ნაკრებში მან მონაწილეობა მიიღო სამხრეთ ამერიკის ჩემპიონატში და მსოფლიო ჩემპიონატზე ახალგაზრდულ ნაკრებთა შორის. 2010 და 2014 წლებში იგი გამოიძახეს ჩილეს ეროვნულ საფეხბურთო ნაკრებში მსოფლიო ჩემპიონატებისთვის, ხოლო 2011 წელს ითამაშა სამხრეთ ამერიკის ჩემპიონატში.
სტატისტიკა
რესურსები ინტერნეტში
ალექსის სანჩესი — ფიფას ჩანაწერი
FC Barcelona profile
La Liga profile
Transfermarkt profile
2010 FIFA World Cup profile
სქოლიო
დაბადებული 19 დეკემბერი
დაბადებული 1988
ჩილელი ფეხბურთელები
კოლო-კოლოს ფეხბურთელები
რივერ პლეიტის ფეხბურთელები
ბარსელონის ფეხბურთელები
ესპანეთის პრიმერა დივიზიონის ფეხბურთელები
ლონდონის არსენალის ფეხბურთელები
2014 წლის მსოფლიო საფეხბურთო ჩემპიონატის ფეხბურთელები
მანჩესტერ იუნაიტედის ფეხბურთელები
2017 წლის ფიფა-ს კონფედერაციის თასის ფეხბურთელები
სერია A-ს ფეხბურთელები
მილანის ინტერის ფეხბურთელები